Here is a page extracted from Wikipedia that may contain CSS, HTML, and a lot of unformatted text.

Title: غوطة دمشق
Content: غوطة دمشق هيا سهل بتحيط بمدينة دمشق من الشرق و الغرب و الجنوب و هيا تتبع محافظة دمشق و محافظة ريف دمشق, بتتكون من جناين شجر الفاكهه و هيا من اخصب بقاع العالم.

جغرافيا 
غوطه دمشق فى منطقه اداريه اسمها محافظة ريف دمشق.

بتشتهر غوطة دمشق بخصوبة الارض و وجودة الميه و بتغذى بساتين الغوطه مجموعه من الانهار الصغيره من فروع نهر بردى و شبكه من قنوات الرى.

بتنقسم الغوطه لقسمين متصلين هما: الغوطه الغربيه و الغوطه الشرقيه:

الغوطه الغربيه 
بداية الغوطه الغربيه من مضيق ربوة دمشق - الربوه بين الجبال (خانق الربوه) و بتمتد للغرب و الجنوب للمناطق المحيطه زى المزه و كفر سوسه و داريا و معضميه الشام اللى بتشتهر بكل انواع العنب و الكسوه اللى بتشتهر بزراعة التوم و وادى العجم و اللى بيمر بيها نهر الاعوج اللى بينبع من سفوح جبل الشيخ و بينتهى ببحيرة الهيجانه و بتعتبر المناطق اللى بيمر بيها نهر الاعوج هيا الغوطه الغربيه.

الغوطه الشرقيه 
مركز الغوطه الشرقيه و بدايتها هيا مدينه دوما و بتمتد ناحية الشرق و الجنوب محيطه بمدينة دمشق ببساط اخضر و كثافه اشجار الفواكه الشاميه الشهيره و بتكمل الغوطه امتدادها لمناطق و قرى و بلدات بقت مدن دلوقتى زى سقبا و زملكا و جرمانا و المليحه و عقربا و حزه و كفربطنا و عربين.

لينكات برانيه

مصادر 

واحات حسب البلد
تجمع سكان